[{"text_idx": "#000000", "text": "Whitley Neill \u2013 kvaliteetsed dz\u030cinnid"}, {"text_idx": "#000001", "text": "\u201cMinu esimene kogemus dz\u030cinniga oli va\u0308ga noorena, kui uurisin vanaema majas vanu pudeleid. Need pudelid tundusid mulle salapa\u0308rased ning mulle sai selgeks, et pean tulevikus joogikultuuriga tegelema. Soovisin ja\u0308tkata sellega, millega minu perekond alustas juba 1762 aastal. Minu vanaemast sai minu peamine no\u0303uandja, kes o\u0303petas mulle, kuidas saavutada ideaalne kooslus aroomidest ja maitsetest, et luua ideaalne dz\u030cinn.\nTundsin ennast alkeemikuna, kes loob midagi mu\u0308stilist. Olin kannustatud ideest luua dz\u030cinn, mis kannaks edasi meie perekonna iidset kirge, aga sidudes see millegi eksootilise, enigmaatilise ja mu\u0308stilisega.\u201d"}, {"text_idx": "#000002", "text": "Whitley Neill on UK-s enimmu\u0308u\u0308dav premium klassi dz\u030cinn. Nende valikusse kuuluvad ka va\u0308ga po\u0303nevad ja naturaalsete maitsetega dz\u030cinnid, millest on hea valmistada erinevaid kokteile."}, {"text_idx": "#000003", "text": "La\u0308bi kaheksa po\u0303lvkonna on Whitley Neill\u2019i perekonna suureks kireks olnud uute kohtade ja maitsete avastamine."}, {"text_idx": "#000005", "text": "Dz\u030cinnis maitses tulevad esile tumedad kirsid. Puuviljade noodid ta\u0308iustavad maitsepaletti. Lo\u0303ppmaitses vo\u0303ime tunda hapukat nooti. Kirsside aroomile ja\u0308rgneb kerge mandlite lo\u0303hn, koos s\u030cokolaadi nootidega."}, {"text_idx": "#000009", "text": "Whitley Neill on siia dz\u030cinni seganud kokku ha\u0308mmastava segu troopilistest maitsetest, kokku saavad ku\u0308ps arbuus ja va\u0308rskendav laim. Johnny Neill sai selle dz\u030cinni valmistamisel inspiratsiooni oma nooruspo\u0303lves tehtud reisidest troopilisele Mauritiuse saarele. Igapa\u0308evased hommikuso\u0308o\u0308gid sisaldasid seal mahlaseid arbuuse ja kiivisid."}, {"text_idx": "#000010", "text": "Dz\u030cinn valmib hoolikalt valitud ku\u0308mnest erinevast koostisosast: kadakamarjad, koriandriseemned, Hiina kaneelipuu, orrise juur, kikkaputk, lagritsajuur, magus apelsin, sidrunikoor, arbuus ja kiivi."}, {"text_idx": "#000012", "text": "200 ml Rose Lemonade Johnny Blooms"}, {"text_idx": "#000013", "text": "Whitley Neill on siia dz\u030cinni seganud kokku magusad ja mahlased maasikad, mida tasakaalustab purustatud must pipar. Kui teiste dz\u030cinnide valmistamisel said nad inspiratsiooni esivanemate po\u0303nevatest reisidest u\u0308le maailma, siis selle dz\u030cinni mo\u0303jutused said alguse va\u0308ikse Johnny lapsepo\u0303lvest, kui nad oma koduaias kasvatasid mahlaseid ja magusaid maasikaid. Peagi avastasid nad, et va\u0308ike kogus musta pipart koos maasikatega annab hoopis teise dimensiooni."}, {"text_idx": "#000014", "text": "Dz\u030cinn valmib hoolikalt valitud viiest erinevast koostisosast: kadakamarjad, maasikad, Hiina kaneelipuu, must terapipar ja koriander."}, {"text_idx": "#000016", "text": "Kaunistuseks maasika lo\u0303igud ja basiilik"}, {"text_idx": "#000017", "text": "Original Gin on loodud Johnny Neilli poolt, kelle perekonnas on reisimine ja dz\u030cinnide valmistamine olnud juba po\u0303lvkondi au sees. Selles dz\u030cinnis saavad kokku Aafrikast pa\u0308rit vu\u0308rtsid ja taimed. Ko\u0303ike seda on tehtud selleks, et avaldada austust Aafrika lummavale loodusele."}, {"text_idx": "#000018", "text": "Maitseomadustelt on Whitley Neill Gin pehmema loomusega kui traditsioonilised dz\u030cinnid. Tunda on rikkalikku kooslust kadakamarjadest, tsitruseviljast ja eksootilistest vu\u0308rtsidest. Ja\u0308relmaitse on pikk ja mitmeku\u0308lgne, tunda on maitsetaimi, kakaod ja suhkruseid sidruneid. Aroomis on tunda floraalsust, tsitrust ja pipart."}, {"text_idx": "#000025", "text": "Lisaks klaasi a\u0308a\u0308red piparmu\u0308ndiga kokku teha"}, {"text_idx": "#000027", "text": "Tikridz\u030cinn on meenutus Johnny Neill-i jaoks ta\u0308htsast ajast: olles kolinud noorena koos oma perega Devoni maakonda oli Johnny jaoks koos oma emaga kohalike tikrite korjamine u\u0308ks meelistegevusi, millest koos emaga tehti inglaste seas populaarset Gooseberry Fool desserti."}, {"text_idx": "#000028", "text": "Maitse on mahe ja va\u0308rskendav, selles on tunda lisaks ka o\u0303rnalt pirni maitset. Ko\u0303ik Whitley Neilli dz\u030cinnid tuginevad klassikalise kuiva dz\u030cinni retseptile, kuhu lisatakse erinevaid su\u0308damela\u0308hedaseks saanud aiasaadusi, et luua omana\u0308olisem lo\u0303pptulemus."}, {"text_idx": "#000032", "text": "Kui enamus Johnny Neill-i inspiratsioonist oma dz\u030cinni retseptide loomisel tuleb tema perekonna reisidest maailma eriotstesse, siis vaarikadz\u030cinni inspiratsioon pa\u0308rineb hoopis tema lapsepo\u0303lvest, meenutades tema esimesi ku\u0308laska\u0308ike enda vanavanemate farmi, kes teda oma aiamaa saadustega kostitasid. See andiski idee lisada oma kuulsasse Whitley perekonna dz\u030cinni va\u0308rsket ning kergelt hapukat maitset andvaid vaarikaid."}, {"text_idx": "#000033", "text": "Dz\u030cinni aluseks olevad kadaka, korianderi ja kerge lagritsa maitse saavad mo\u0303nusalt hapuka ja va\u0308rske lisa nu\u0308anssi S\u030coti pa\u0308ritolu vaarikatelt, luues imeliselt tasakaalustatud dz\u030cinni, milles lisaks klassikalisele dz\u030cinni maitsele selgelt ka tunda marjasust ja pika ja\u0308relmaitse andev tsitruseline vaarikas."}, {"text_idx": "#000040", "text": "Whitley Neill\u2019i sugupuu ko\u0303igi 8 po\u0303lvkonna u\u0308hine joon on olnud kirg uute ja po\u0303nevate asjade vastu. Kui Frederick Neill veetis koos oma naisega mesina\u0308dalaid Sitsiilia saarel, siis armusid nad sealsetesse veriapelsinidesse. Selle reisi ainetel su\u0308ndis see erakordse kvaliteediga dz\u030cinn, mis pakatab Sitsiilia veriapelsinide mahedast, kuid kargest maitsest. Dz\u030cinni aroom on sa\u0308rav ja tooni annab sa\u0308rtsakas tsitrus. Maitses on tunda Sitsiilia veriapelsine, mis annavad dz\u030cinnile pa\u0308ikselise Vahemere ho\u0303ngu."}, {"text_idx": "#000041", "text": "Dz\u030cinn valmib hoolikalt valitud u\u0308heksast erinevast koostisosast: kadakamarjad, koriandriseemned, Hiina kaneelipuu koor, Orrise juur, angeelika juur, lagritsa-magusjuur, magus apelsin, sidrun ja Sitsiilia apelsinid."}, {"text_idx": "#000044", "text": "Kui Johnny Neill ammutas tavaliselt inspiratsiooni enda perekonna reisidest kaugetesse maadesse, siis Rhubarb & Ginger Gin\u2019i inspiratsioon saabus palju la\u0308hemalt \u2013 tema enda koduaiast Inglismaalt. Peale so\u0303da kultiveeris Neill\u2019i pere Inglismaal Daresbury\u2019s rikkalikku aiamaa, milles kohtusid lummavad aroomid, tohutu liigirikkus ja va\u0308rvilisus. Aiamaalt ammutas ideid kogu pere \u2013 nii toidulauale, kui ka eksperimentaalsete dz\u030cinnide loomisele. Johnny Neill\u2019i rabarberi ja ingveri dz\u030cinn elustab nostalgilised ma\u0308lestused, lisades neile ingveriga veidi vu\u0308rtsi.\nMaitseomadustelt pehme Inglise dz\u030cinn on ingveri sooja vu\u0308rtsikuse ja rabarberi magususega ideaalne kooslus."}, {"text_idx": "#000048", "text": "Whitley Neill sai selle dz\u030cinni valmistamisel inspiratsiooni Inglismaa maapiirkonnas olevatest hekkides, kus kasvab rikkalik puude ja po\u0303o\u0303saste kooslus. Aroomis ja maitses on tunda su\u0308gisesi ku\u0308pseid po\u0303ldmarju, mida saadavad kadakased, magusad tsitruselised ja musta pipra noodid."}, {"text_idx": "#000049", "text": "Dz\u030cinn valmib hoolikalt valitud u\u0308heksast erinevast koostisosast: kadakamarjad, koriandriseemned, Hiina kaneelipuu koor, Orrise juur, angeelika juur, lagritsa-magusjuur, magus apelsin, sidrun ja po\u0303ldmari."}, {"text_idx": "#000051", "text": "200 ml Soda Tonic Water Lixir"}, {"text_idx": "#000053", "text": "Lemongrass & Ginger\u2019i maitsete rikkus pa\u0308rineb Aasiast pa\u0308rit tsitruselistest koos sidrunheinaga. Maitsepaletil vo\u0303ib veel tunda koriandrit, Orris\u2019e juurt, Hiina kaneelipuud, apelsini, lagritsat, harilikku pikkaputke ja ingverit."}, {"text_idx": "#000056", "text": "Whitley Neill on selle dz\u030cinni valmistamisel inspiratsiooni saanud Hispaania tsitrusviljadest. Maitses annavad tooni magusad noodid, mida saadab sa\u0308rtsakas sidrun ja mis tasakaalustab greibist maitset."}, {"text_idx": "#000057", "text": "Dz\u030cinn valmib hoolikalt valitud kolmeteistku\u0308mnest erinevast koostisosast: kadakamarjad, koriandriseemned, Hiina kaneelipuu koor, Orrise juur, angeelika juur, lagritsa-magusjuur, magus apelsin, sidrunikoor, greip, laimililled, meliss, nelk ja kummel."}, {"text_idx": "#000059", "text": "Johnny Neill sai selle dz\u030cinni valmistamisel inspiratsiooni oma vanaema ra\u0308a\u0308gitud lugudest Sri Lankast. Suure mehena la\u0308ks ta ise seda suurepa\u0308rast saart avastama ja selle tulemusena valmis mo\u0303nusalt eksootiline dz\u030cinn. Maitse ja aroom on segu troopilisest ku\u0308psest mangost ja va\u0308rskest laimist."}, {"text_idx": "#000060", "text": "Dz\u030cinn valmib hoolikalt valitud ku\u0308mnest erinevast koostisosast: kadakamarjad, koriandriseemned, Hiina kaneelipuu koor, Orrise juur, angeelika juur, lagritsa-magusjuur, magus apelsin, sidrunikoor, mango ja laim."}]